Държавен вестник, бр. 84, 2025 г., стр. 25

БРОЙ  84	
Д Ъ Р Ж А В Е Н  В Е С Т Н И К 	
СТР.  25   
6. При никакви обстоятелства на пътници 
или оператори на транспортни средства не се 
отказва възможността да напуснат територията 
на държава – страна по МЗП, до заплащане 
на таксите, посочени в параграфи 1 или 2 от 
настоящия член.
Член 41. Такси за багажи, товари, контейнери, 
транспортни средства, стоки или пощенски 
пратки
1. Когато се налагат такси за прилагане 
на здравни мерки по отношение на багажи, 
товари, контейнери, транспортни средства, 
стоки или пощенски пратки съгласно настоя­
щите Правила, всяка държава – страна по 
МЗП, прилага единна тарифа за тези такси и 
всяка такса трябва да:
a) съответства на посочената такса в нас­
тоящата тарифа;
b) не надвишава действителните разходи 
за предоставената услуга; и
c) се събира без разлика в националността, 
знамето, регистрацията или собстве­
ността на съответния багажи, товар, 
контейнери, транспортни средства, стоки 
или пощенски пратки; по-специално не 
се прави разлика между национални и 
чуждестранни багажи, товари, контей­
нери, транспортни средства, стоки или 
пощенски пратки.
2. Тарифата и всяко нейно изменение се 
публикуват най-малко 10 дни преди всяко 
събиране на такси по нея.
Ч А С Т  V I I I  – ОБЩИ РАЗПОРЕДБИ
Член 42. Прилагане на здравни мерки
Здравните мерки, предприети в съответ­
ствие с настоящите Правила, се започват и 
приключват без забавяне и се прилагат по 
прозрачен и недискриминационен начин.
Член 43. Допълнителни здравни мерки
1. Настоящите Правила не възпрепятстват 
държавите – страни по МЗП, да прилагат 
здравни мерки в съответствие със съответното 
си национално законодателство и задължения­
та си по международното право в отговор 
на специфични рискове за общественото 
здраве или извънредни ситуации в областта 
на общественото здраве от международно 
значение, които:
a) постигат същото или по-високо ниво 
на здравна защита от препоръките на 
СЗО; или
b) са забранени по друг начин съгласно 
член 25, член 26, член 28, параграфи 1 и 2, 
член 30, член 31, параграф 1, буква с) и 
член 33, при условие че тези мерки са 
в съответствие с настоящите Правила.
Такива мерки не трябва да са по-огранича­
ващи за международния трафик и не трябва 
да са по-инвазивни или обезпокоителни за 
лицата в сравнение с възможните алтернативни 
мерки, които биха постигнали необходимото 
ниво на здравна защита.
2. При определянето на това дали да при­
лагат здравните мерки, посочени в параграф 1 
от настоящия член, или допълнителни здравни 
мерки съгласно член 23, параграф 2, член 27, 
параграф 1, член 28, параграф 2 и член 31, 
параграф 2, буква с), държавите – страни по 
МЗП, основават своите решения на:
a) научни принципи;
b) наличните научни доказателства относно 
риск за човешкото здраве, а когато тези 
доказателства са недостатъчни – налич­
ната информация, включително от СЗО 
и други съответни междуправителствени 
организации и международни органи; и
c) всички налични специфични насоки или 
съвети от страна на СЗО.
3. Държавата – страна по МЗП, която при­
лага допълнителни здравни мерки, посочени 
в параграф 1 от настоящия член, които значи­
телно възпрепятстват международния трафик, 
предоставя на СЗО причините за прилагането 
им, касаеща общественото здраве и съответна­
та научна информация, която ги обосновава. 
СЗО предоставя тази информация на другите 
държави – страни по МЗП, и обменя инфор­
мация относно прилаганите здравни мерки. 
За целите на настоящия член значителна 
намеса обикновено означава отказ за влизане 
или заминаване на международни пътници, 
багажи, товари, контейнери, транспортни 
средства, стоки и други подобни или тяхното 
забавяне за повече от 24 часа.
4. След оценка на информацията, предоста­
вена съгласно параграфи 3 и 5 от настоящия 
член, и на друга съответна информация СЗО 
може да поиска от съответната държава – стра­
на по МЗП, да преразгледа прилагането на 
мерките.
5. Държавата – страна по МЗП, която 
прилага допълнителни здравни мерки, посо­
чени в параграфи 1 и 2 от настоящия член, 
които оказват значително въздействие върху 
международния трафик, информира СЗО в 
рамките на 48 часа след прилагането им за 
тези мерки и тяхната здравна обосновка, освен 
ако те са предмет на временна или постоянна 
препоръка.
6. Държавата – страна по МЗП, която 
прилага здравна мярка съгласно параграф 1 
или 2 от настоящия член, преразглежда тази 
мярка в рамките на три месеца, като взема 
предвид становището на СЗО и критериите 
в параграф 2 от настоящия член.
7. Без да се засягат правата є по член 56, 
всяка държава – страна по МЗП, засегната 
от мярка, предприета съгласно параграф 1 
или 2 от настоящия член, може да поиска от 
държавата – страна по МЗП, която прилага